Eveniment

Un român se aşteaptă să lucreze 32,4 ani pe parcursul vieţii active, cu 3,2 ani mai puţin decât aşteptările pe care le au, în medie, locuitorii din restul statelor Uniunii Europene, arată datele publicate ieri de Eurostat. „În 2016, cetăţenii Uniunii Europene se aşteptau să lucreze, în medie, 35,6 ani de-a lungul vieţii, în creştere cu 1,8 ani faţă de anul 2006. În ultimii zece ani, aşteptările privind durata muncii de-a lungul vieţii au crescut mai rapid în rândul femeilor (la 33,1 ani în 2016 faţă de 30,6 ani în 2006) decât în rândul bărbaţilor (la 38 de ani în 2016 faţă de 36,9 ani în 2006”, se arată în raportul Eurostat.